b'\n_START_ARTICLE_\nHomjel\n_START_PARAGRAPH_\nHomjel (hviterussisk: \xd0\x93\xd0\xbe\xd0\xbc\xd0\xb5\xd0\xbb\xd1\x8c) eller Gomel (russisk: \xd0\x93\xd0\xbe\xd0\xbc\xd0\xb5\xd0\xbb\xd1\x8c) er en by i Hviterussland. Byen er landets nest st\xc3\xb8rste med 526\xc2\xa0872 innbyggere (2014). Homjel ligger langs med elven Sozj i Homjel voblasts syd\xc3\xb8st i landet, og er det administrative senteret i Homjel voblasts.\n_START_SECTION_\nHistorie\n_START_PARAGRAPH_\nDet er noe uklart n\xc3\xa5r Homjel ble dannet. Byen nevnes i kr\xc3\xb8niker fra starten av 1100-tallet, og 1142 regnes ofte som \xc3\xa5ret for byens grunnleggelse. I 1854 ble Homjel sl\xc3\xa5tt sammen med nabobyen Bjelitsa p\xc3\xa5 andre siden av Sozj, og Bjelitsa er n\xc3\xa5 en av Homjels fire bydeler._NEWLINE_P\xc3\xa5 1800-tallet var den j\xc3\xb8diske befolkningen i byen p\xc3\xa5 over halv byens totale innbyggertall, og hadde 24 synagoger. Ved inngangen til annen verdenskrig bodde det omtrent femti tusen j\xc3\xb8der i Homjel, av et totalt innbyggertall p\xc3\xa5 ca. 150\xc2\xa0000. Enkelte j\xc3\xb8der kom seg i sikkerhet i krigens tidlige fase, men de som ble igjen ble satt i gettoer av nazistene og ble offer for Holocaust.'